**“Ўзбекистон темир йўллари”**

**акциядорлик жамияти бошқаруви ва**

**Ўзбекистон темирйўлчилари ва**

 **транспорт қурувчилари касаба уюшмаси**

**Республика кенгаши ўртасидаги**

**2018 – 2020 йиллар учун**

**ТАРМОҚ КЕЛИШУВИ**

**“Ўзбекистон темир йўллари” АЖ раҳбарияти ва Ўзбекистон темирйўлчилари ва транспорт қурувчилари касаба уюшмаси**

**Республика Кенгаши аъзоларининг 2018 йил 20 февралдаги**

**қўшма мажлисида 7-1-сонли қарор билан тасдиқланган.**

**“Ўзбекистон  темир  йўллари” акциядорлик жамияти бошқаруви ва**

**Ўзбекистон темирйўлчилари ва транспорт қурувчилари касаба уюшмаси**

**Республика кенгаши ўртасидаги 2018 – 2020 йиллар учун**

**ТАРМОҚ КЕЛИШУВИ**

**I. БЎЛИМ**

**Умумий қоидалар:**

1. Ушбу Тармоқ  келишуви Ўзбекистон Республикаси Меҳнат кодексининг  IV-боби асосида тузилган.  У темир йўл транспортининг барқарор ишлашини таъминлашга йўналтирилган бўлиб, тармоқ ходимларининг ижтимоий-иқтисодий ва ҳуқуқий кафолатларини белгилаб беради.

Ушбу Тармоқ келишувини тузган томонлар:

– тармоқ иш берувчиси томонидан – “Ўзбекистон темир йўллари” акциядорлик жамияти бошқаруви (кейинчалик матнда **–** “ЎТЙ” АЖ**)**  номидан акциядорлик жамияти бошқарувининг раиси (кейинчалик матнда – “Бошқарув раиси” деб юритилади);

– меҳнат жамоаси томонидан – Ўзбекистон темирйўлчилари ва транспорт қурувчилари касаба уюшмаси Республика Кенгашининграиситимсолида, кейинчалик матнда – “РК раиси” деб юритилади.

Ушбу Тармоқ келишуви:

– томонлар ўртасидаги ишлаб чиқариш ва меҳнат муносабатларини тартибга солувчи меъёрий ҳужжат бўлиб, меҳнат муҳофазаси масалаларини**,** ходимларга ижтимоий кафолатларни белгилаб беради, унинг меъёрлари “ЎТЙ” АЖ нинг барча таркибий бўлинмаларида бажарилиши мажбурийдир;

– “ЎТЙ” АЖ нинг таркибий бўлинмаларидаги барча ходимларга ва иш берувчиларига шу жумладан, таркибий бўлинмалардан ва тармоқ корхоналаридан нафақага чиққанларга;

–  “ЎТЙ” АЖ таркибий бўлинмаларида жамоа шартномаларини тузиш учун асос ҳисобланади. “ЎТЙ” АЖ таркибига кирувчи акциядорлик жамиятлари учун тавсия характерига эга бўлиб, томонларнинг ўз маблағлари мавжуд бўлганда, уларга ижтимоий кафолатлар ва имтиёзларни кенгайтиришни чеклаб қўймайди.

1. Томонлар темир йўл транспортининг барқарор ишлаши ва тармоқ ходимларининг фаровонлигимуҳим даражада бир-бири билан боғлиқлигини эътироф этади ва шунинг учун улар уйғун муносабатлар, ўзаро тушуниш ва ишонч муҳитини яратиш ва қўллаб-қувватлашдан манфаатдордир.
2. Томонлар тармоқ ходимларининг турмуш даражаси ва ижтимоий ҳимояланишини ошириш мақсадида мазкур Тармоқ келишуви мажбуриятларини тўлиқ амалга оширилишини таъминлаш учун мунтазам равишда чора-тадбирларни амалга ошириб боришга келишиб олдилар.

 **Ишлаб чиқариш ва иқтисодий фаолият:**

4**.** “ЎТЙ” АЖ корхоналари ва бўлинмаларида давлат  томонидан тасдиқланган – инвестиция программаси, маҳаллийлаштириш дастури,  тармоқни ривожлантириш  режаси ва бошқа дастурлар асосида янги иш ўринлари яратишни  бажарилишини таъминлаш.

5. Меҳнат шартномаси бўйича касаначилар (уйда ишловчилар) учун аввал тузилган ва сақлаб келинган иш ўринларининг назарда тутилган кўрсаткичларини бажарилишини таъминлаш. Имкониятга қараб касаначилар фаолиятини кенгайтириш.

6.Таркибий ўзгаришлар сиёсатини амалга ошириш, саноатни диверсификация қилиш, ишлаб чиқаришни техник ва технологик жиҳатдан модернизация қилиш, ахборот-коммуникация тизимларини кенг жорий этиш ҳисобига миллий иқтисодиёт рақобатбардошлигини оширишга доир ишларни ҳамкорликда амалга ошириш.

7. Инвестиция муҳитини, жумладан, корхоналар, хорижий инвесторлар инвестицияларини рағбатлантириш, ишлаб чиқариш ва инфратузилмани модернизация қилиш ҳамда ривожлантиришга маблағ сарфлаётган хўжалик субъектларини рағбатлантириш механизмларини такомиллаштириш ҳисобидан янада яхшилашни таъминлайдиган аниқ мақсадли чора-тадбирларни ҳаётга татбиқ этиш.

8. Тасарруфдаги таълим муассасалари ўқув дастурларига «Халқаро ва миллий меҳнат стандартлари» мавзусида таълим курсларини киритиш.

9.Иш берувчилар, олий ва ўрта махсус касб-ҳунар таълими муассасалари битирувчиларининг ҳуқуқий саводхонлигини ошириш борасида тизимли ишларни амалга ошириш.

**Меҳнат шартномаси тарафларнинг моддий жавобгарлиги:**

10. Меҳнат шартномасининг бир тарафи (иш берувчи ёки ходим) меҳнат соҳасидаги вазифаларни бажариши муносабати билан бошқа тарафга етказган зарарини Ўзбекистон Республикаси Меҳнат кодекси ва меҳнат тўғрисидаги бошқа норматив ҳужжатларда белгиланган қоидаларга мувофиқ қоплайди.

Меҳнат шартномаси ёки унга қўшимча равишда тузилган ёзма шаклдаги келишувда, шунингдек жамоа шартномасида меҳнат шартномаси тарафларининг моддий жавобгарлиги аниқлаштириб қўйилиши мумкин.

Бунда шартнома бўйича иш берувчининг ходим олдидаги жавобгарлиги Ўзбекистон Республикаси Меҳнат кодексида назарда тутилганидан кам, ходимнинг иш берувчи олдидаги жавобгарлиги эса назарда тутилганидан кўп бўлмаслиги керак.

Зарар етказилганидан кейин меҳнатга оид муносабатларнинг бекор қилинганлиги меҳнат шартномаси тарафларини моддий жавобгарликдан озод қилишга сабаб бўлмайди.

**Меҳнат интизоми:**

11. Меҳнат интизоми ҳалол меҳнат учун рағбатлантириш ва мукофотлаш усуллари билан нормал тарзда ишлашга зарур ташкилий ва иқтисодий шароитларни яратиб бериш, ноинсоф ходимларга нисбатан жазо чораларини қўлланиш орқали таъминланади*.*

12. Ишдаги ютуқлар учун ходимга нисбатан рағбатлантириш чоралари қўлланилиши мумкин. Рағбатлантириш турлари, уларни қўлланиш тартиби, афзаллик ва имтиёзлар бериш жамоа шартномалари, ички меҳнат тартиби қоидалари ва бошқа локал ҳужжатларда, интизом тўғрисидаги устав ва низомларда белгилаб қўйилади.

Ходимлар меҳнат соҳасида давлат ва жамият олдидаги алоҳида хизматлари учун давлат мукофотларига тақдим этилиши мумкин.

Иш ҳақи, мукофотлар*(ойлик, чораклик),*қўшимча тўловлар, устамалар ва меҳнат ҳақи тизимида назарда тутилган бошқа тўловлар рағбатлантириш турларига кирмайди.

Интизомий жазо амал қилиб турган муддат мобайнида ходимга нисбатан рағбатлантириш чоралари қўлланилмайди*.*

**ТОМОНЛАРНИНГ МАЖБУРИЯТЛАРИ**

**II. БЎЛИМ**

**Иш берувчининг мажбуриятлари:**

**Меҳнат шартномаси. Бандлик кафолатлари соҳасида:**

13**.** Ноқулай меҳнат шароитлари туфайли лавозимлари ва касблари №2 ва 3 “Рўйхат”га (АВ да 03.01.2013 йилда 2409 рақами билан рўйхатга олинган) киритилган ходимларга иш жойларини аттестациядан ўтказиш материаллари асосида 6 кундан 12 кунгача ҳақ тўланадиган қўшимча таътил бериш.

14. Ходим билан тузилган меҳнат шартномасини касаба уюшмаси қўмитасининг олдиндан розилигини олмасдан иш берувчининг ташаббуси билан бекор қилишга йўл қўйилмайди, корхонанинг тугатилиши ва корхона раҳбари билан меҳнат муносабатларини тўхтатиш ҳолатлари бундан мустасно.

15. Ишдан озод этилган ходимларни бепул  бошқа касбларга ўқитиш, малакасини ўзгартириш, аввалги иш жойи бўйича ўртача иш ҳақини бериб бориш.

16. Юридик шахсларнинг тугатилиши ва қайта ташкил этилиши натижасида бўшатиб олинган ходимларнинг қонуний ҳуқуқларига риоя этиш, уларни қайта ўқитиш, малакасини ошириш ва ишга жойлаштиришга кўмаклашиш.

17**.** Касб-ҳунар коллежларининг битирувчиларини ишга жойлаштириш ва иш ўринларига бириктириб қўйилишини алоҳида назорат остига олиш.

Ўзбекистон Республикаси Қуролли Кучлари сафидан муддатли ҳарбий хизматдан қайтган шахслар ва ижтимоий ҳимояга муҳтож аҳоли қатламларининг бошқа тоифаларини ишга жойлаштиришга ҳар томонлама кўмаклашиш.

18. Ўрта махсус, касб-ҳунар таълими муассасалари ҳамда олий ўқув юртларининг тегишли таълим муассасаларини тамомлаган кундан биринчи бор “ЎТЙ” АЖ корхоналари ва бўлинмаларига ишга жойлашаётганда синов муддати белгиланмайди.

“Ўзбекистон темир йўллари” АЖ тасарруфидаги ўқув муассасалари ўқувчи ва талабаларининг темирйўлчилар касб кийими нархининг 20% миқдорини жамият ҳисобидан тўлаб бериш.

19. Меҳнат бозорини таҳлил қилиш асосида меҳнат бозорида талаб юқори бўлган касблар бўйича мутахассислар тайёрлаш, касб-ҳунар коллежлари битирувчиларини ўз иш ўринларида қўнимлилиги учун иш берувчилар масъулиятини ошириш.

20. Ҳар бир меҳнат жамоасида “Устоз-шогирд” тизимини жорий этиш. Бунда, таълим муассасасини тамомлагандан кейин биринчи марта ишга қабул қилинган ходимга бир йилгача тажрибали ходимни устоз сифатида бириктириш.

21.Ишлаб чиқариш зарурияти ёки бекор туриб қолиниши муносабати билан иш берувчининг ташаббусига кўра ходимни унинг розилигисиз вақтинча бошқа ишга ўтказиш муддати бир йилда икки ойдан ортиқ бўлмаслиги керак. Ходим вақтинча бошқа ишга ўтказилган даврда унга бажараётган ишига қараб, лекин аввалги ўртача иш ҳақидан кам бўлмаган миқдорда иш ҳақи тўланади.

22**.**Бошқа жойга ишга кўчаётганда қуйидаги харажатлар қопланиши лозим *(ЎРМК 172-модда):*

–  мулкни  кўчириш  ва  ташиш  бўйича;

–  янги  жойда  ишга  ўрнашиш  бўйича;

– иш берувчи билан келишган ҳолда ходим сарф этган бошқа харажатлар.

23. Қонунда кўзда тутилган ҳоллардан ташқари, ходимни унинг розилигисиз ва ходим соғлиғига тўғри келмайдиган бошқа ишга ўтказилиши мумкин эмас.

24. Штатлар сони қисқартирилганда, нафақа олди ёшдаги ходимларни, нафақагача 5 йил ва ундан камроқ вақт қолганда, агар улар темир йўл транспортида камида 10 йил ишлаган бўлсалар, ишга жойлаштирилади.

25*.*  Штатлар қисқартирилганда нафақага чиқишлари учун икки йил ва ундан камроқ вақт қолган ходимларни бўшатишга йўл қўймаслик.

26. Ходимлар сонини бажарилаётган ишлар ҳажмига мувофиқлаштириш, тармоқни ислоҳ этиш, технологик жараёнларни такомиллаштириш муносабати билан пайдо бўладиган нохуш оқибатларни юмшатиш мақсадида, ходимларга  бошқа иш қидириш учун ҳафтада камида бир кун шу вақт учун иш ҳақи сақланган ҳолда ишга чиқмаслик ҳуқуқи бериш.

**Иш вақти ва дам олиш вақти:**

27*.* Тармоқ ходимлари учун иш вақтининг нормал муддати ҳафтасига қирқ соатдан ортиқ бўлиши мумкин эмас.

Ноқулай меҳнат шароитларидаги ишларда банд бўлган ходимларга иш вақтининг давомийлиги ҳафтасига ўттиз олти соатдан ортиқ бўлмаган муддатда белгиланади.

Сменали режим асосида ишлайдиган ходимларга календарь йили учун  иш вақтини жамлаб  ҳисоблаш қўлланилади. Бунда иш вақтини жамлаб ҳисобга олганда амалдаги иш соатлари йиллик меъёридан ошиб кетиши иш вақтидан ташқари иш деб ҳисобланади ва унга икки баравар ҳақ тўланади. Иш вақтини жамлаб ҳисобга олганда иш соатларининг асосланмаган ошишига йўл қўйганлик учун корхона раҳбари ва кадрлар бўлими ходимлари шахсан жавобгар бўлади.

28*.* Ходимларнинг, айниқса, ишлари поездлар ҳаракати хавфсизлиги билан боғлиқ бўлган ходимларнинг иш вақтидан ташқари ишлашига йўл қўйилмайди. Ушбу тоифадаги  ишчи-ходимларнинг сменада 12 соатдан ортиқ ишлашига ва сменадан сўнг дам олиш вақтининг муддати 12 соатдан кам бўлишига йўл қўйилмайди.

29*.*  Бевосита йўловчиларга, юк ташишга, техник воситалар ва транспортнинг бошқа қурилмаларига  хизмат кўрсатувчи алоҳида ходимлар учун иш куни (сменаси) икки қисмга бўлинадиган (ишда икки соатдан ортиқ танаффус билан) иш куни (сменаси) сифатида жорий этиш. Смена ичидаги танаффус иш вақтига киритилмайди.

30. Иш вақти жамлаб ҳисобга олинадиган ходимлар учун касаба уюшма қўмитаси билан келишилган ҳолда бир ойга иш жадвали тузилади ва унга амал қилиб бошланишидан энг камида 3 кун аввал кўринадиган жойга осиб қўйилади. Иш вақти жамлаб ҳисобга олинадиган ходимлар учун иш ҳақини тенглаштиришдаги ҳисоблаш даври – жорий календарь йили деб белгиланади.

31. Меҳнат таътили учун ҳақ тўлашни кечиктирмасдан,меҳнат таътили бошланишидан камида уч кун олдин амалга ошириш.

32. Календарь йили бошлангунча барча таркибий бўлинмаларда касаба уюшма қўмитаси билан келишган ҳолда жорий йил учун меҳнат таътили жадвалларини тузиш.

Жадвал бўйича белгиланган таътилдан фойдаланиш вақти ходим ва иш берувчи ўртасидаги келишувга мувофиқ ўзгартирилиши мумкин.

33*.* “ЎТЙ” АЖ асосий фаолияти ходимларига “ЎТЙ” АЖ ходимларининг меҳнатга ҳақ тўлаш шартлари тўғрисидаги Низомга мувофиқ ва ўрнатилган меҳнатга ҳақ тўлаш гуруҳ бўйича уч йил ва ундан кўп узлуксиз иш стажи мавжуд бўлганда ҳар бир кейинги йил учун биркундан, аммо учкундан кўп бўлмаган ҳар йилги қўшимча ҳақ тўланадиган таътил бериш.

Ходимга иш берувчи томонидан меҳнатга ҳақ тўлаш бўйича махсус гуруҳ тасдиқланганда, унга амалдаги узлуксиз темир йўлдаги иш стажи ёки мутахассислик иш стажи бўйича ҳисобланган холда, қўшимча таътил кунлар ўрнатилади.

Иш ҳақи сақланмаган ҳолда фақат бериладиган муддати икки ҳафтадан кўп бўлмаган таътиллар йиллик асосий таътилни олиш ҳуқуқини берувчи иш стажига киритилади.

34. Барча бўлинмаларнинг раҳбарлари, мутахассислари ва хизматчиларига уларнинг меҳнат фаолияти хусусияти ва характерига боғлиқ равишда иккикундан беш кунгача бўлган ҳақ тўланадиган қўшимча таътилни бериш ва уни Тармоқ келишувининг ёки Жамоа шартномасининг алоҳида иловаси орқали тасдиқлаш.

Жамоа шартномаларда Ўзбекистон Республикаси Меҳнат Кодексининг 142,144, 150-моддаларида кўрсатиб ўтилган талаблар белгилаб қўйилади.

35***.***Биринчи марта қонуний никоҳдан ўтганштатдаги ходимларга иш ҳақи сақланадиган уч иш кунидан иборат қўшимча таътил бериш.

36*.* Яқин қариндошлари (отаси, онаси, турмуш ўртоғининг ота-онаси, эри, хотини, болалари) вафоти ва дафн этилиши муносабати билан ходимга ҳақ тўланадиган уч кунликтаътил берилади.

**Меҳнатга ҳақ тўлаш, кафолатли тўловлар ва компенсация тўловлари:**

37*.* “ЎТЙ” АЖ нинг асосий фаолияти билан боғлиқ бўлган ходимлар учун тариф ставкалари ва лавозим маошлари  “ЎТЙ” АЖ нинг ходимларига ҳақ тўлаш шартлари тўғрисидаги Низомга мувофиқ ўрнатиш.

Ўзбекистон Республикаси бўйича энг кам иш ҳақи ставкаси оширилганда “ЎТЙ” АЖ молиявий имкониятларини ҳисобга олган ҳолда лавозим маошларини (тариф ставкаларини) ва соҳа тариф сеткасини бюджет ташкилотлари ва муассасалари учун белгиланган миқдордан паст бўлмаган миқдорда татбиқ этиш.

“ЎТЙ” АЖ нинг асосий фаолияти билан боғлиқ бўлган ходимларнинг тўлиқ тариф сеткаси бўйича ойлик маошларининг миқдори Ўзбекистон Республикаси ЯТС биринчи разряди тариф сеткаси миқдоридан паст бўлиши мумкин эмас.

Меҳнат меъёри, тариф сеткаси, ишбай баҳолаш касаба уюшма қўмитаси билан келишилади.

38*.* “ЎТЙ” АЖ ходимларининг янги фаолият турлари бўйича (қишлоқ хўжалиги, халқаро қурилиш, халқаро фойдаланиш фаолиятлари) меҳнатига ҳақ тўлаш тизимини келгусида ҳам такомиллаштириш ишларини давом этиш.

39*.* Тармоқда ва ҳудудий бўлимларда илмий асосланган меҳнат меъёрлари учун шароитлар яратиш орқали меъёрий-ҳуқуқий базаларни ривожлантириш бўйича ишларни давом эттириш.

40. Ўзбекистон Республикасида  энг кам ойлик иш ҳақи ҳар гал оширилганда бюджет муассасаларига тенглаштирилган ижтимоий соҳадаги ходимларнинг ойлик лавозим маошларини шу мақсадлар учун ажратилган маблағлар чегарасида ошириш.

41. “ЎТЙ” АЖ ўқув юртлари, тиббиёт муассасалари ва санаторий-профилакторийлари ходимларининг лавозим маошларига темир йўл транспортидаги узлуксиз иш стажларига боғлиқ равишда ҳар ойда устама ҳақ тўлаш. Ушбу устама ҳақ ҳукумат қарорлари билан боғлиқ бўлган темир йўл стажи узилган ходимларга ҳам тўланади.

42*.* “ЎТЙ” АЖ раҳбарияти ўрнатган тартибда устама, қўшимча (тунги вақтдаги иш, байрам кунларида, иш вақтидан ташқари ишлаганлик, кўчиб юриш билан боғлиқ ишларда), шу жумладан чўл ва сувсиз жойларда ишлаганлик учун туман коэффициентларини (29.04.92 йилги ВМҚ №210) шунингдек мукофот ва рағбатлантирувчи тўловларни қўллаш.

43*.* Бекатлардаги локомотив машинистлари, поезд тузувчилар ва бош кондукторларга  бир шахс сифатида тариф ставкасига қуйидаги миқдорда қўшимча ўрнатиш:

юқори ва биринчи тоифали бекатларда     –  25 % гача;

қолган бекатларда                      –  15 % гача.

44*.* Ҳаракатдаги составларни таъмирлаш, шунингдек, йўлларни, сунъий иншоотларни ва бошқа техник воситаларни жорий сақлаш ва  таъмири билан банд бўлган усталарга  тариф сеткасининг (ойлик маошларининг) 5 % миқдорида ҳар ойлик қўшимча ҳақ белгилаш.

45*.* Малака тоифасига эга бўлган машинистларга ҳамда локомотивларни бошқариш гувоҳномаси бўлган локомотив машинистлари ёрдамчиларига қуйидаги миқдорда ойлик устама ҳақ тўлаш (тариф ставкасига фоиз ҳисобида):

|  |  |  |  |  |
| --- | --- | --- | --- | --- |
|  |

|  |
| --- |
| Локомотивларни бошқариш гувоҳномаси бўлганда |
| Бир турдаги тортиш кучи | Икки турдаги тортиш кучи |

 |
| 1 тоифали локомотив машинистига    | 15 | 20 |
| 2 тоифали локомотив машинистига    | 10 | 15 |
| 3 тоифали локомотив машинистига    | 5 | 10 |
| Локомотивларни бошқариш гувоҳномаси бўлган локомотив машинисти ёрдамчисига  | 5 | 10 |

Локомотив машинистлари малакасининг даражаси учун устама ва локомотивларни бошқариш гувоҳномаси бўлгани учун локомотив машинисти ёрдамчисига тўланадиган устама ҳақи тариф ставкаси ҳисобидан амалдаги ишлаган вақти учун ҳисобланади.

46*.* Томонларнинг келишувига биноан ишга қабул қилиш чоғида ҳам, кейинчалик ҳам тўлиқсиз иш куни ёки тўлиқсиз иш ҳафтаси белгилаб қўйилиши мумкин. Тўлиқсиз иш вақти шарти билан ишлаш ходимнинг йиллик асосий меҳнат таътилининг муддатини, меҳнат стажини ҳисоблашни ҳамда бошқа меҳнат ҳуқуқларини бирон бир тарзда чеклашга асос бўлмайди ва ишланган вақтга ёки ишлаб чиқарилган маҳсулотга мутаносиб равишда ҳақ тўланади.

47*.* Бригадага раҳбарлик қилгани учун қўшимча ҳақ тўлаш:

– 10 та одамгача                          –  тариф ставкасидан 10 %

– 11 та ва ундан кўп одамга          –  тариф ставкасидан 15 %

48***.*** Юк ва енгил автомобиллар ва автобус ҳайдовчиларига тоифалари учун қўшимча ҳақ тўлаш:

1- тоифа учун                                   –  тариф ставкасидан 25 %

2-тоифа учун                                   –   тариф ставкасидан 10 %

49*.* Бажарилган иш ҳажмлари ва молиявий имкониятларни ҳисобга олган ҳолда мукофотлаш тўғрисидаги тасдиқланган тегишли Низомларга мувофиқ ходимларга ҳар ойлик ёки ҳар чораклик мукофотларни тўлаб бориш.

50*.*“ЎТЙ” АЖтаркибида штатли лавозимда ишлайдиган “Фахрий темирйўлчи” нишони билан тақдирланган ходимларга Ўзбекистон Республикасида ўрнатилган энг кам ойлик иш ҳақининг 100% миқдоридаҳар ойлик қўшимча ҳақ тўлаш.

“Фахрий темирйўлчи” нишони билан тақдирланган ходимлардан давлат ва жамият бошқарувининг бошқа соҳа раҳбар лавозимларига тайинланганда (сайланганда) Ўзбекистон Республикасида ўрнатилган энг кам ойлик иш ҳақининг 100% миқдорида ҳар ойлик қўшимча ҳақ тўлаш ходимнинг охирги ишлаб кетган корхона ҳисобидан амалга оширилади.

51**.** “ЎТЙ” АЖ корхоналарининг алоҳида ўрнак кўрсатган ходимларини Фахрий ёрлиқлар (Низом бўйича пул мукофотлари билан биргаликда), совғалар, “ЎТЙ” АЖ бошқаруви раисининг номидан бериладиган соатлар билан тақдирлаш.

52***.***   Иш   ҳақи тўлаш муддатларини Меҳнат кодексига мувофиқ “ЎТЙ” АЖ нинг тузилмавий бўлимларининг Жамоа шартномаларида белгилаш.

53***.*** Барча ходимларнинг қўлига ойлик маош ва амалга оширилган чегирмалар кўрсатилган ҳисоб варақаларини бериш.

54*.* Ойлик маошларни бериш муддатларини бузган раҳбарларга касаба уюшма ташкилотлари талаби бўйича интизомий таъсир чораларни қўллаш.

55. Ходимларни Ўзбекистон Республикаси ҳудудига хизмат сафарига юборилганда, хизмат сафари харажатларини қоплаш ва 2003 йил 29 августдаги Ўзбекистон Республикаси ҳудудига хизмат сафари тўғрисидаги 1268-сонли йўриқномага мувофиқ амалга оширилади*(ЎРМК 171 моддаси).*

Хизмат сафарига юборилган жойда яшаш ва уч марталик овқатланиш ташкил этилган ҳолларда суткалик харажатлар тўланмайди. Транспорт харажатларини қоплаш 2003 йил 29 августдаги Ўзбекистон Республикаси ҳудудига хизмат сафари тўғрисидаги 1268-сонли йўриқномага мувофиқ амалга оширилади.

56*.* Соғлиқни сақлаш муассасалари ва санаторий-профилакторийлари ўрта ва кичик тиббиёт ходимларининг овқатланишларига ҳар ойлик дотация тўлаш.

57. Меҳнатга ҳақ тўлаш фондининг тариф қисми ва тарифга қўшимча қисми ўртасидаги мақбул нисбатни жамоа шартномалари воситасида ўрнатилишини таъминлаш.

58*.* Экологик ноқулай ҳудудлардаги темирйўлчиларнинг фарзандларини ёз вақтида соғломлаштириш учун ҳар йили камида 50 млн. сўмажратиш.

59*.* Ёз пайтида болаларни оромгоҳларда соғломлаштириш йўлланмаларининг хўжалик ҳисобидаги қиймати тўловини амалга ошириш.

60*.* Темирйўлчилар ва уларнинг фарзандларини соғломлаштириш учун касаба уюшмалари Республика кенгашига белгиланган тартибда ва асосли ҳисоб-китобларга мувофиқ маблағ ажратиш. Улардан мақсадли фойдаланишни таъминлаш.

Ҳар йили Кисловодск ва Ялта шаҳарларидаги “Ўзбекистон” санаторияларига 20 та йўлланма учун белгиланган миқдорда Республика Кенгашига маблағ ажратиш.

**Меҳнат муҳофазаси ва иш шароитларини яхшилаш соҳасида:**

61*.* Соғлом ва хавфсиз меҳнат шароитлари ҳамда ишлаб чиқариш шароитларини Ўзбекистон Республикаси “Меҳнат муҳофазаси тўғрисидаги” Қонун талаблари асосида, ишлаб чиқаришда жароҳатланишга ва касб касаллигига йўл қўймаган ҳолда таъминлаш.

62*.* Ўзбекистон касаба уюшмалари Федерацияси Кенгаши Раёсатининг04.04.2017 йилдаги №6-44 "с" – сонли қароригабиноан тасдиқланган Меҳнат муҳофазаси бўйича тадбирларни режалаштириш бўйича тавсияларга мувофиқ “ЎТЙ” АЖ нинг барча таркибий бўлинмаларида ҳар йили Меҳнат муҳофазаси бўйича келишувлар (Жамоа шартномаларига илова) ишлаб чиқилишини таъминлаш. Ишлаб чиқилган келишувларга мувофиқ меҳнат муҳофазаси учун ажратилган маблағларнинг мақсадли ишлатилишининг назорат қилинишинитаъминлаш.

63**.** Вазирлар Маҳкамасининг 2008 йил 12 ноябрдаги 245-сонли қарори билан тасдиқланган “Корхоналар, ташкилотлар ва муассасаларда меҳнатни муҳофаза қилиш жамғармасини ташкил этиш ва унинг маблағларидан фойдаланиш тартиби тўғрисида”ги Низомга ва 02.03.2009 йилги “Меҳнатни муҳофаза қилиш жамғармасини ташкил этиш тўғрисида” ги 63-Н-сонли буйруққа биноан “ЎТЙ” АЖ нинг барча таркибий бўлинмаларида Меҳнатни муҳофаза қилиш фондини барпо этади ва уни ходимларнинг меҳнат шарт-шароитларини яхшилаш ва муҳофаза қилишга йўналтирилган чора-тадбирларни молиялаштиришга сарфлайди.

64*.* Ўзбекистон Республикаси Меҳнат кодексининг 215-моддаси, Ўзбекистон Республикаси “Меҳнат муҳофазаси тўғрисида”ги Қонуннинг 25-моддаси ва касаба уюшмалари Республика Кенгаши билан ишлаб чиқилган ва тасдиқланган “Меҳнат муҳофазаси бўйича ўқитишни ташкил қилиш ва билимларни текшириш тўғрисида”ги 02.08.2016 йилги № НБТ-312-сонли Низомга мувофиқ “ЎТЙ” АЖ нинг барча таркибий бўлинмаларида меҳнат муҳофазаси бўйича ўқитишни ташкил қилиш ва билимларни текширишни таъминлаш.

65*.* Табиатни муҳофаза қилиш ишлари комплекс дастурини бажарилишини таъминлаш ва юқори ташкилотлар томонидан идора тасарруфидаги корхоналарнинг экологик паспорти ҳолати устидан назоратни амалга ошириш.

66*.* Тармоқ ходимларини сифатли махсус иш кийими, махсус иш оёқ кийими ва бошқа шахсий ҳимоя воситалари билан, шунингдек,  касаба уюшма Республика Кенгаши билан келишган ҳолда “ЎТЙ” АЖ раҳбарияти тасдиқлаган меъёрдаги махсус сут билан таъминлаш. Замонавий махсус иш кийими намуналарини ва бошқа шахсий ҳимоя воситаларини  жорий этиш.

67*.*Ўзбекистон Республикасининг “Иш берувчининг фуқаролик жавобгарлигини мажбурий суғурталаш тўғрисида”ги қонунига ва Ўзбекистон Республикаси Вазирлар Маҳкамасининг 24.06.2009 йилги 177 – сонли қарорига мувофиқ иш берувчи ходимларни бахтсиз ҳодисалар ва касб касалликларидан суғурта қилади.

68*.* Ўзбекистон Республикаси Вазирлар Маҳкамасининг 11.02.2005 йилги 60 – сонли қарорига мувофиқ боқувчиси вафот этганлиги муносабати билан зарарни ундириш ҳуқуқига эга бўлган шахсларга тўланадиган тўловлар суғурта компанияси томонидан тўланади. Алоҳида вазиятларда (кўриб чиқиш пайтида суғурта шартномаси бўлмаганда) иш берувчи вафот этганнинг камида олтита ўртача йиллик иш ҳақи миқдори суммасида бир марталик бериладиган нафақа тўлайди. Бундан ташқари иш берувчи кўмиш билан боғлиқ харажатларни тўлайди.

69*.* Корхона айби билан бахтсиз ҳодиса туфайли ёки касб касаллиги  оқибатида биринчи гуруҳ ва иккинчи гуруҳ ногиронлик белгиланганда жабрланганга  бир ой муддат ичида бир йиллик иш ҳақи миқдорида бир марталик нафақа тўлаш (корхона ва суғурта компанияси ўртасида шартнома бўлмаганда).

Агар ишлаб чиқаришда жароҳатланиш оқибатида жабрланган меҳнатга лаёқатини йўқотиб, сурункали уч ойдан ортиқ даволанишда бўлган бўлса ва шундан кейин соғайиб, ногиронлик ўрнатилмасдан ишга чиқса, унга меҳнатга лаёқатсизлиги даврида ҳақ тўлашдан ташқари уч ойлик иш ҳақи миқдорида нафақа тўланади (корхона ва суғурта компанияси ўртасида шартнома бўлмаганда).

70. Ишлаб чиқаришда жабрланганга иш жараёнида шикастланганлиги туфайли келиб чиққан қўшимча харажатларни – дори сотиб олиш, протез қилиш, жабрланганга қараш, санатория-курортда даволаниши, жабрланувчининг даволаниш жойига бориб-келиш харажатларини қўшган ҳолда, зарур вазиятларда – уни кузатиб борган шахснинг харажатларини ҳам қоплаш.

71.Ўзбекистон Республикасида энг кам иш ҳақи ҳар сафар оширилганда ишлаб чиқаришда жабрланганга, шунингдек, боқувчисини йўқотган боқимандаларга етказилган зарарни қоплаш миқдорини мутаносиб равишда ошириш.

72*.* Ўзбекистон Республикаси Меҳнат кодексининг 222-моддасига мувофиқ “ЎТЙ” АЖ нинг барча таркибий бўлинмаларида ишлаб чиқаришдаги бахтсиз ҳодисаларни ва ходимнинг соғлигига етказилган зиёнларни иш берувчи томонидан ўз вақтида текшириш ва ҳисобга олиб бориш шарт, ишлаб чиқариш билан боғлиқ бахтсиз ҳодисалар юз берганида Ўзбекистон Республикаси Вазирлар Маҳкамасининг 06.06.1997 йилги 286 – сонли ва 05.07.2010 йилги 134-қарорига мувофиқ тасдиқланган “Ишлаб чиқаришдаги бахтсиз ҳодисалар ва ходимлар соғлигига етказилган бошқа жароҳатларни текшириш ва ҳисобга олиб бориш тўғрисида”ги Низом талабларига мувофиқ ташкил қилиш.

73**.** 1,2,3- сонли рўйхат бўйича (ЎзР АВ да 03.01.2013 йил 2409 - сонли рақами билан рўйхатдан ўтказилган) касблари имтиёзли пенсия таъминоти олишга асос бўладиган темирйўлчиларнинг иш ўринларини аттестация қилишни давом эттириш, улар пенсияга чиқадиган пайтда ҳужжатларни тасдиқлаш ва ижтимоий таъминот бўлимларига тақдим этиш.

74. Бинокор, Тошкўра бекатларининг барча ходимлари учун иш вақтининг қисқартирилган давомийлигини ўрнатиш (36 соатлик иш ҳафтаси) ва корхона маблағи ҳисобидан уларни иссиқ овқат билан таъминлаш.

75*.* Ўзбекистон Республикасининг “Меҳнатни муҳофаза қилиш тўғрисида”ги янги таҳрирдаги Қонунининг 31-моддаси талабларига асосан, касаба уюшма вакилининг ишлаб чиқариш объектларини ва ишлаб чиқариш воситаларини синаш ҳамда фойдаланишга қабул қилиш бўйича комиссиялар ишида мустақил эксперт сифатида иштирок этиши, тиббий меҳнат эксперт комиссияси (ТМЭК) мажлисларида иштирок этишини таъминлаш.

76*.* Аҳоли ўртасида меҳнат муҳофазасининг аҳамиятини шакллантириш мақсадида оммавий ахборот воситалари орқали бу борада кенг кўламли тушунтириш ишларини олиб бориш.

77. Тармоқ корхоналарида “яшил иш ўринлари”, яъни муносиб меҳнат шароитларига эга иш ўринлари ташкил этиш**.**

78. Меҳнат муҳофазаси ва хавфсизлиги бўйича жамоатчилик назоратини ташкил этиш юзасидан ўтказиладиган Республика кўрик-танловларида иштирок этиш**.**

79. Меҳнатни муҳофаза қилиш бўйича вакил этилган шахсга ўз зиммасига юклатилган вазифаларни бажариши учун ҳар ҳафтада камида икки соат иш вақти ажратилади ва бу вақт учун иш жойи (лавозими) бўйича ўртача ойлик иш ҳақи сақланади.

Иш берувчи, касаба уюшма қўмитаси тақдимномаси билан фаол ва алоҳида ўрнак кўрсатган меҳнатни муҳофаза қилиш бўйича вакилларни рағбатлантириб боради.

**Ижтимоий суғурта. Ижтимоий имтиёз ва кафолатлар:**

80. Ўзбекистон Республикаси Президентининг 2016 йил 28 декабрдаги "Кексалар ва ногиронларни давлат томонидан қўллаб-қувватлаш тизимини янада такомиллаштиришга доир қўшимча чора-тадбирлар тўғрисида'' ги ПҚ-2705-сонли Қарорини амалга оширишга ҳар томонлама кўмаклашиш.

81**.** “ЎТЙ” АЖ нинг барча бўлинмалари ва корхоналари раҳбарлари штатда ишловчи барча ходимларга аризаларига биноан йилда бир марта “ЎТЙ” АЖ нинг ходимлари меҳнатга ҳақ тўлаш шартлари тўғрисидаги Низомга мувофиқ ўрнатилган узлуксиз иш стажига боғлиқ равишда саломатлигини тиклаш учун шу мақсадда  ажратилган маблағлар чегарасида қуйидагича моддий ёрдам кўрсатиш:

5 йилгача               – 12 %лавозим маошидан (тариф сеткасидан);

5 йилдан 10 йилгача     – 25 %лавозим маошидан (тариф сеткасидан);

10 йилдан 20 йилгача   –  35 % лавозим маошидан (тариф сеткасидан);

20 йилдан ортиқ         –  50%лавозим маошидан (тариф сеткасидан).

Раҳбар томонидан ходимга шахсий меҳнатга ҳақ тўлаш гуруҳи белгиланганда  моддий ёрдам миқдори унинг темир йўл транспорти ёки мутахассислиги бўйича амалда ишлаган узлуксиз иш стажига қараб белгиланади.

82***.***Пенсионер-темирйўлчиларга улар томонидан яшаш давлати ўзгартирилганда уларни ҳисобга қўйиш ва уларга темир йўл транспортидаги жами иш стажини ҳисобга олган ҳолда тармоқ ижтимоий-аҳамиятли имтиёзларни тақдим этиш.

83***.*** “ЎТЙ” АЖтаркибидан пенсияга чиққан,  темир йўл транспортида қуйидагича иш стажига эга бўлган пенсионерларга:

аёлларга    – 20 йилдан кам бўлмаса;

эркакларга  – 25 йилдан кам бўлмаса;

шунингдек, 1 ва 2- гуруҳ ногиронларига

йилда бир марта Ўзбекистон Республикаси ҳудудида юриш учун “№ 6 шаклдаги” бир марталик чипта бериш.

84***.*** Ишлаётган  ходим  ёки  унинг  бевосита  қариндошлари вафот этганда (отаси, онаси, эри, хотини, болалари) дафн маросимини амалга ошираётган шахсга Ўзбекистон Республикасида ўрнатилган энг кам иш ҳақининг 20 баравари миқдорида моддий ёрдам кўрсатиш.

“ЎТЙ” АЖ да икки ёки ундан ортиқ шахс бундай моддий ёрдам олиш ҳуқуқига эга бўлганда, битта шахсга тўлов амалга оширилади.

85*.* Биринчи марта сил (туберкулёз), жигар циррози, онкологиккасалликлар билан касалланган ходимларга Ўзбекистон Республикасида ўрнатилган энг кам иш ҳақининг 12 баравари миқдорида бир йўла (бир марталик) моддий ёрдам кўрсатиш.

86***.*** “Фахрий темирйўлчи” кўкрак нишони билан тақдирланган, “ЎТЙ” АЖ нинг таркибий бўлимларидан, шунингдек, собиқ Ўрта Осиё темир йўл таркибий бўлимларидан пенсиягачиққан ишламайдиган нафақахўрларнинг нафақаларига Ўзбекистон Республикасида ўрнатилган энг кам ишҳақининг 100 % миқдорида ҳар ойда қўшимча тўлаш.

87*.* Иш берувчининг ва касаба уюшмасининг тақдимоти билан:

50 ёш, 55 (фақат аёллар), 60ёшлик юбилей санасига етган ва юбилей ёшигача 10 йилдан кам бўлмаган узлуксиз иш стажига эга бўлган барча штат ходимларини Ўзбекистон Республикасида ўрнатилган энг кам иш ҳақининг беш баравари миқдорида  пул мукофоти билан мукофотлаш***;***

10 йилдан кам бўлмаган узлуксиз иш стажига эга бўлиб, “ЎТЙ” АЖ бўлинмаларидан пенсиягакетган ва 60 йиллик юбилей санасига етган барча пенсионерларга Ўзбекистон Республикасида ўрнатилган энг кам иш ҳақининг беш баравари миқдорида  моддий ёрдам кўрсатиш;

“Фахрий темирйўлчи” кўкрак нишони билан тақдирланган ходимларга бериладиган бир марталик мукофот ёки моддий ёрдам миқдори 50 % га оширилади.

88*.* “ЎТЙ” АЖ бўлинмаларида ишлаб пенсияга чиққан уруш ногиронларига, “Фахрий темир йўлчи” кўкрак нишони билан тақдирланган тармоқ ходимларига, шунингдек пенсионерларга пенсияга чиққунга қадар “ЎТЙ” АЖда қуйидаги узлуксиз иш стажига эга бўлганларида:

аёлларга – 20 йилдан кам бўлмаса;

эркакларга – 25 йилдан кам бўлмаса;

уч йилда бир марта “Назарбек”, “Чимён”, “Омонхона” “Сиҳатгоҳ” санаторий-профилакторийсига ёки **“**Ходжикент” санаториясига нафақага кетгунча ишлаган корхоналар ҳисобидан имтиёзли, яъни бепул йўлланмалар бериш;

89*.* “ЎТЙ” АЖ нинг табиий офатдан (ёнғин, сув босиш ва бошқа фавқулодда ҳодисалардан) зарар кўрган ходимларига ва ёлғиз пенсионерларга меҳнат жамоаси аъзолари, касаба қўмитаси, маҳалла томонидан тасдиқланган баҳолаш далолатномасига мувофиқ, лекин Ўзбекистон Республикасида ўрнатилган энг кам иш ҳақининг 100 бараваридан кўп бўлмаган миқдорда бир марталик моддий ёрдам кўрсатиш.

90*.* “ЎТЙ” АЖ даволаш-профилактика муассасалари хизматидан фойдаланувчи корхоналар рўйхати, уларда даволаниш ва овқат  билан таъминлаш тартиби қонунчиликда ўрнатилган тартибда тасдиқланган Низомга мувофиқ амалга оширилади.

91*.* Ёлғиз пенсионерларга, ишлаб чиқаришда майиб бўлган барча гуруҳ ногиронларига, ишлаб чиқаришда хизмат вазифаларини бажаришда вафот этганларнинг оила  аъзоларига, агар яшаш жойи печка билан иситилса, маиший ёқилғи (кўмир) сотиб олишлари учун Ўзбекистон Республикасида ўрнатилган энг кам иш ҳақининг уч баравари миқдорида бир марталик моддий ёрдам кўрсатиш.

92***.*** 10 йил ва ундан кўп муддатда темир йўл транспортида ишлаган, “ЎТЙ” АЖ корхоналари, ташкилотлари ва муассасаларидан пенсияга кетган пенсионерларвафот этганда, дафн маросимини амалга ошираётган шахсга Ўзбекистон Республикасида ўрнатилган энг кам пенсиянинг беш бараваридан кам бўлмаган миқдорда бир марталик моддий ёрдам кўрсатиш, ёлғизпенсионерларга эса – улар пенсияга кетган корхоналар, ташкилотлар ва муассасалар ҳисобидан барча харажатларни қоплаш.

93***.*** Вақтинчалик меҳнатга лаёқатсизликда корхона маблағи ҳисобидан қуйидаги тўловни амалга ошириш:

– Иккинчи жаҳон уруши қатнашчилари бўлган ходимларга, байналмилал жангчиларга ва уларга тенглаштирилган шахсларга, қарамоғида 16 ёшга (ўқувчи бўлса 18 ёшга) тўлмаган уч ва ундан ортиқ болалари бўлган ходимларга,  Чернобиль АЭС оқибатларини бартараф этишда иштирок этган ходимларга, Чернобиль АЭС даги авария натижасида радиоактив зарарланган зоналардан эвакуация қилинган ва кўчирилган ходимларга, қон ишлаб чиқариш органлари (ўткир лейкоз), қалқонсимон безлар (аденомалар, рак) ва хавфли ўсимталар билан оғриганларга, атом полигонларида ва радиацион-атом объектларида ҳарбий хизматни ўтаганларга, ҳамда ишдаги шикастланиш (маст холда жароҳатланган ходимлардан ташқари) ва касб касаллигида вақтинчалик меҳнатга лаёқатсизликда – тўлиқ ойлик иш ҳақидан кам бўлмаган миқдорда;

– ижтимоий аҳамиятга эга бўлган касаллик билан ҳисобда турган ходимларга, умумий иш стажининг давомийлигига боғлиқ равишда – ойлик иш ҳақининг 60 дан 100 фоизигача бўлган миқдорда;

– қолган ҳолларда умумий иш стажига боғлиқ равишда – ойлик иш ҳақининг 60 дан 80 фоизигача бўлган миқдорда.

94. Темир йўл транспортидапенсияга чиқишдан олдин 10 йил ва ундан ортиқ узлуксиз ишлаб, “Ўзбекистон темир йўллари” АЖ корхона, ташкилот ва муассасаларидан пенсияга чиққан пенсионерларга меҳнат алоқалари бўлмаган ҳолда, Ўзбекистон Республикасида белгиланган ёш бўйича пенсиянинг энг кам миқдорида йилда бир марта моддий ёрдам кўрсатилади.

95.Темир йўл транспорти соҳасида камида 25 йил ишлаган ходимлар ва пенсионерлар, иш стажидан қатъий назар 1 ва 2-гуруҳ ногиронлари, шунингдек, “Фахрий темирйўлчи” нишонига сазовор бўлганларга “Ўзбекистон темир йўллари” АЖ нинг даволаш муассасаларида зангламайдиган металлдан ёки пластмассадан ечиладиган ва ечилмайдиган тиш протезларини мазкур шахслар ишлаётган ёки пенсияга чиқишдан олдин ишлаган корхоналари ҳисобидан текинга қўйиб берилиши таъминланади, лекин Ўзбекистон Республикасида ўрнатилган энг кам ойлик иш ҳақининг беш баробари миқдоридан ошмаган холда.

96. Ёлғиз кексалар, пенсионерлар, ногиронлар, имконияти чекланган болалар, кам таъминланган ва кўп болали оилаларга моддий ёрдам кўрсатиш учун ҳар йили «Наврўз» ва «Мустақиллик» байрамлари арафасида мақсадли умумхалқ хайрия ҳашарларида иштирок этиш.

**Аёллар меҳнатини тартибга солиш, қўшимча имтиёз ва кафолатлар:**

97*.*Аёлларга имтиёзлар бериш, уларни маънавий ва моддий қўллаб-қувватлаш, шу жумладан:

Томонлар Ўзбекистон Республикасининг Меҳнат кодексида кўзда тутилган кафолатларга риоя этиш ва имтиёзларни бериш мажбуриятини оладилар:

- ҳомиладор аёллар учун (84, 143, 228, 229, 231, 233, 237-моддалар);

- икки ёшгача боласи бор аёллар учун (143, 227, 234, 236-моддалар);

- уч ёшгача боласи бор аёллар учун (84, 150, 228, 2281, 234, 237-моддалар);

- ўн икки ёшга тўлмаган болалари ёки ўн олти ёшга тўлмаган ногирон боласи

бор аёллар учун (150, 232-моддалар);

- Ногирон боласини ўн олти ёшга тўлгунга қадар тарбиялаётган ота-онанинг

бири (васийга, ҳомийга) учун (230-модда);

- ўн тўрт ёшга тўлмаган боласи (ўн олти ёшга тўлмаган ногирон боласи) бор

аёллар учун (144, 228, 229-моддалар);

- онасиз болаларни тарбияловчи шахслар учун (235, 238-моддалар).

98*.* Ҳомиладорлик ва туғиш даври учун нафақаларни белгилаш ва тўлашда адолатлилик тамойилини таъминлаш учун, янги ишга кираётганлар ёки 12 ойдан кўпроқ танаффусдан кейин ўз меҳнат фаолиятини қайта бошлаётганларга ҳомиладорлик ва туғиш даври бўйича дифференцияланган нафақа миқдори ишга қабул қилинган кундан бошлаб ҳақиқатда ишлаган иш вақтига кўра белгиланади:

 \* ишга қабул қилинган кундан бошлаб 6 ойгача - ҳомиладорлик ва туғиш даври таътилида бўлган вақт учун белгиланган ўртача ойлик иш ҳақининг 50% миқдорида;

 \* ишга қабул қилинган кундан бошлаб 6 ойдан 12 ойгача - ҳомиладорлик ва туғиш даври таътилида бўлган вақт учун белгиланган ўртача ойлик иш ҳақининг 75 % миқдорида;

\* ишга қабул қилинган кундан бошлаб 12 ойдан кўпроқ - ҳомиладорлик ва туғиш даври таътилида бўлган вақт учун белгиланган ўртача ойлик иш ҳақининг 100 % миқдорида нафақа ўрнатилади.

99*.* Аёлларга болалари 2 ёшга тўлгунича парваришлашлари учун календарь йил бошида Ўзбекистон Республикасида белгиланган энг кам иш ҳақининг 200 % миқдорида нафақа тўлаш.

100*.* Аёлларга малакаларини оширишлари ва қўшимча таълим олишлари учун имконият яратиш.

101. Ҳомиладор аёлларни тиббий кўрикдан ўтишлари учун, агар бундай кўрик ишдан ташқари вақтда ўтказишнинг имкони бўлмаганда, уларни иш ҳақи сақланмаган ҳолда ишдан озод қилиш.

102***.*** 3 ёшгача боласи бор аёлларга 1 соатга қисқартирилган иш вақти жорий қилиш.

103**.** Ҳомиладор аёлларнинг “ЎТЙ” АЖ тиббий муассасаларида фойда ҳисобига бепул даволанишларини ўтказиш.

104*.* Икки ёшга тўлмаган боласи бор аёлларга,уларнинг аризасига асосан, дам олиш ва овқатланиш учун бериладиган танаффусдан ташқари, болани овқатлантириш учун камида уч соатда бир марта ҳар бири ўттиз минутдан кам бўлмаган муддат билан қўшимча танаффуслар белгиланади. Икки ёшга тўлмаган икки ва ундан ортиқ боласи бўлган тақдирда, танаффуснинг муддати камида бир соат қилиб белгиланади.Болани овқатлантириш учун бериладиган танаффуслар иш вақтига киритилади ва ўртача ойлик иш ҳақи ҳисоби бўйича ҳақ тўланади.Боласи бор аёлнинг хоҳишига кўра, болани овқатлантириш учун бериладиган танаффуслар дам олиш ва овқатланиш учун белгиланган танаффусга қўшиб берилиши ёки умумлаштирилиб, иш кунининг (иш сменасининг) бошига (охирига) кўчирилиб, иш куни (иш сменаси) шунга яраша қисқартирилиши мумкин. (Ўзбекистон Республикаси Меҳнат кодексининг 236-моддаси ва ХМТ 103 – сонли Конвенцияси).

105***.*** Боласи 2 ёшга тўлгунича парваришлаш таътилларининг вақти, кейинги ҳақ тўланадиган йиллик таътил олиш ҳуқуқини берадиган иш стажига қўшилади.

106*.* Касаба уюшмалари РК аёллар меҳнат шароитларини яхшилаш, “ЎТЙ” АЖ нинг аёллар меҳнат шароитларини яхшилаш ва меҳнатини муҳофаза қилишга қаратилган ижтимоий дастурларини бажаришда маъмуриятга ёрдам беришни ўз зиммасига олади.

**Ёшлар учун қўшимча имтиёз ва кафолатлар:**

**Томонлар, Ўзбекистон Республикаси қонунчилигида аёллар ва ёшлар учун кўзда тутилган кафолатлар ва имтиёзларга риоя этишни ўз зиммаларига олган ҳолда қуйидагиларни зарур деб ҳисоблайдилар:**

107*.* Иш берувчига зарур бўлган ходимларни тайёрлаш мақсадида Қорақалпоғистон ва Хоразм вилоятидаги (Оролбўйи) кам таъминланган оилаларнинг болалари учун контракт суммасини тўлаб бериш.

108*.* Ёш мутахассисларни “ЎТЙ” АЖ (корхона) ҳисобидан малака ошириш курсларига юбориш.

109***.*“**Ёшлар иттифоқи” билан биргаликда маданий-оммавий ва спорт тадбирларини уюштириш.

110. Ходимларга“ЎТЙ” АЖ бошқарувининг қарорига биноан қишлоқ жойларда турар жойлар сотиб олиш учун, шу жумладан ёш ходимларга, дастлабки бадални тўлаб бериш.

111*.* Тошкент темир йўл транспорти институти қошидаги лицей ёки темир йўл транспорти касб-ҳунар коллежини тугатган (олий ўқув юртига кирмаган), ўн саккиз ёшга тўлмаган шахсларни “ЎТЙ” АЖ раҳбариятнинг йўлланмасига кўра дастлабки бепул тиббий кўрикдан ўтгандан кейингина ишга қабул қилиш ва кейинчалик улар ўн саккиз ёшга тўлгунларига қадар ҳар йили мажбурий тарзда тиббий кўрикдан ўтказиб туриш.

112*.* Ўн саккиз ёшдан кичик бўлган шахслар меҳнат ҳуқуқ муносабатларида етук ходимларга тенглаштирилади, меҳнатни муҳофазалаш, иш вақти, таътил, улар меҳнатидан фойдаланиш ва ҳақ тўлаш, ишлаб чиқаришдан ажралмаган ҳолда ўқиш ва бошқа меҳнат шароитларида Ўзбекистон Республикаси Меҳнат кодексининг 239-247 моддаларида назарда тутилган қўшимча имтиёзлардан фойдаланадилар.

113*.* Ўн саккиз ёшдан кичик бўлганларни поездлар ҳаракати билан боғлиқ ишларга, тунги, ишдан ташқари, дам олиш кунлари ишларига жалб этиш тақиқланади.

114*.* Ўн саккиз ёшдан кичик бўлган ходимлар учун иш вақтининг қисқартирилган муддати учун меҳнат ҳақи тегишли тоифадаги ходимлар учун ҳар кунги тўлиқ иш вақти учун белгиланган миқдорда амалга оширилади.

115***.*** Ўн саккиз ёшдан кичик бўлган ходимларга ёзги ёки уларга қулай бўлган вақтда давомийлиги 30 календарь кунидан кам бўлмаган меҳнат таътилини тақдим этиш.

116*.* Тош ТЙМИ, темир йўл касб-ҳунар коллежларининг битирувчилари ўқишни тугатганларидан сўнг иш жойи бериш бўйича тузилган шартномаларга мувофиқ ишга жойлаштирилади.

117*.* Томонларнинг Халқаро меҳнат ташкилотининг қуйидаги Конвенцияларига оғишмай амал қилишларини таъминлаш

29-сонли Конвенция «Зўраки ёки мажбурий меҳнат тўғрисида»;

52-сонли Конвенция «Ҳар йилги ҳақ тўланадиган таътиллар тўғрисида»;

87-сонли Конвенция «Бирлашиш эркинлиги ва бирлашиш ҳуқуқини ҳимоя қилиш тўғрисида»;

100-сонли Конвенция «Аёллар ва эркакларнинг бир хил қийматдаги

меҳнатига бир хилда ҳақ тўлаш тўғрисида»;

103-сонли Конвенция «Оналикни муҳофаза қилиш тўғрисида»;

105-сонли Конвенция «Мажбурий меҳнатни тугатиш тўғрисида»;

111-сонли Конвенция «Меҳнат ва машғулотлар соҳасидаги камситилишлар

тўғрисида»;

135-сонли Конвенция «Корхоналарда меҳнаткашлар вакилларининг ҳуқуқларини ҳимоя қилиш ва уларга бериладиган имкониятлар тўғрисида”;

138-сонли Конвенция «Ишга қабул қилиш учун энг кичик ёш тўғрисида»;

154-сонли Конвенция «Жамоа музокараларига кўмаклашиш

тўғрисида”;

182-сонли Конвенция «Болалар меҳнатининг энг ёмон кўринишларига

барҳам бериш ва ман этиш бўйича кечиктириб бўлмайдиган чоралар

тўғрисида».

118. Халқаро меҳнат ташкилотининг асословчи конвенцияларига риоя этиш.

119.Халқаро меҳнат ташкилотининг «Бирлашмалар эркинлиги ва касаба уюшмаларига бирлашиш ҳуқуқини ҳимоя қилиш тўғрисида»ги 87-сонли Конвенциясига мувофиқ ташкилотларда ходимлар вакилларининг эркин фаолият кўрсатиши учун шароитлар яратишга кўмаклашиш.

**Меҳнат низоларини ҳал этиш:**

120*.* “ЎТЙ” АЖ нинг ишловчилар сони 100 дан ортиқ бўлган барча таркибий бўлинмаларида иш берувчи ва касаба уюшмаси қўмитаси томонидан тенглик асосида (ҳар икки томондан 3-4 вакилдан иборат)  меҳнат низолари бўйича комиссиялар тузиш.

121***.*** Якка меҳнат низолари “Ўзбекистон касаба уюшмалари Федерацияси Кенгаши Раёсатининг 12.01.2015 йилдаги 20-66 “с”-сонли ва Ўзбекистон Савдо-саноат палатасининг 15.01.2015 йилдаги 01-СП-сонли қўшма қарори билан тасдиқланган “Якка меҳнат низолари комиссиялари фаолиятини ташкил этиш юзасидан тавсиялар” ишлаб чиқилган Низом асосида кўриб чиқилади.

**III. Б Ў Л И М**

**Касаба уюшмалари Республика Кенгашининг мажбуриятлари:**

122*.* “ЎТЙ” АЖ Бошқаруви раҳбариятига ушбу Тармоқ келишувини амалга оширишга, тармоқ ишларини барқарорлиги ва самарадорлигини оширишга, янги техникаларни татбиқ этишга, меҳнат ва технологик интизомни мустаҳкамлашга, поездлар ҳаракати хавфсизлигини таъминлашга, ташилаётган юкларни сақланишига,  йўловчиларга хизмат кўрсатиш маданиятини оширишга ёрдам бериш.

123. Темирйўлчиларнинг иқтисодий ва касб манфаатларини ҳимоялаш бўйича ишларни ўтказиш,  Ўзбекистон Республикаси Меҳнат  кодекси талабларига риоя этилишини таъминлаш назоратини амалга ошириш, зарур бўлганда бепул юридик ёрдам кўрсатиш.

124. Ариза ва шикоятларни ўз вақтида кўриб чиқиш, уларни ҳисоби ва таҳлилини амалга ошириш, ишлаётганларнинг меҳнат ҳуқуқлари бузилишини бартараф этиш ва йўл қўймаслик бўйича тезкор чоралар қабул қилиш. Шу масалалар бўйича  алоқадор раҳбарларни эшитиш, касаба уюшма фаоллари ўқувини ташкил этиш, меҳнат низоларини кўриб чиқиш бўйича идораларда, шу жумладан судда, “ЎТЙ” АЖ ходимларининг манфаатларини ҳимоя қилиш.

125. Иш берувчи томонидан Ўзбекистон Республикаси Меҳнат кодекси, Ўзбекистон Республикасининг “Аҳолининг бандлиги тўғрисида”ги ва “Меҳнат муҳофазаси ҳақида”ги қонун талабларига риоя этилаётганини назорат қилишни амалга ошириб бориш.

126*.*Қуйидаги масалаларда касаба уюшма аъзоларининг ижтимоий-меҳнат ва касбий манфаатларини ҳимоялаш бўйича ишларни олиб бориш:

– меҳнатга  ҳақ тўлаш ва уларнинг турмуш даражаларини ошириш;

– ишга қабул қилиш, бошқа ишга ўтказиш, бўшатиш ва бандликка кўмаклашиш;

– иш вақти ва дам олиш вақти тартиби;

– меҳнат муваффақиятлари учун маънавий ва моддий рағбатлантириш.

127. Тармоқ корхоналарида меҳнат муҳофазаси ва техника хавфсизлиги ҳолати бўйича жамоатчилик назоратини амалга ошириш.

128. Ишлаб чиқариш ва ижтимоий-маиший объектларни фойдаланишга  қабул қилиш бўйича комиссия ишларида қатнашиш.

129. Меҳнат шартномасини иш берувчининг ташаббусига кўра бекор қилишга розилик сўраб киритилган тақдимнома касаба уюшмаси қўмитасида Ўзбекистон касаба уюшмалари Федерацияси Кенгаши Раёсатининг 2016 йил 19 апрелдаги 2-11-сонли қарори билан тасдиқланган “Касаба уюшмаси органида иш берувчининг тақдимномасини кўриб чиқиш тартиби” асосида кўриб чиқилишини таъминлаш.

130*.* Иш берувчининг кутилаётган ходимлар сонини (штатини) қисқартириш ёки кўпчилик учун меҳнат шароитларини ўзгартириш тўғрисидаги  хабарини 10 кун муддат ичида касаба уюшма ташкилоти йиғилишида Ўзбекистон Республикаси Меҳнат кодексининг 92, 103- моддаларини ҳисобга олган ҳолда, меҳнат жамоасида ижтимоий кескинликни юмшатиш таклифларини ишлаб чиқиш.

 131*.* Темир йўл касб-ҳунар коллежларининг кам таъминланган ва бошқа шаҳардан келиб ўқийдиган ўқувчиларига улар ишлаб чиқариш амалиётини “ЎТЙ” АЖ корхоналарида ўтаётганларида уларнинг аризаларига кўра Ўзбекистон Республикасида ўрнатилган энг кам иш ҳақининг 20 фоизгача бўлган миқдорда бир марталик моддий ёрдам кўрсатиш.

Темир йўл касб-ҳунар коллежларини аъло баҳоларга тамомлаган ёш мутахассисларга, шунингдек кам таъминланган ва бошқа шаҳардан келиб ўқиган битирувчиларига улар “ЎТЙ” АЖ корхоналарига ишга жойлашганларида уларнинг аризаларига кўра Ўзбекистон Республикасида ўрнатилган энг кам иш ҳақининг 50 фоизгача бўлган миқдорда бир марталик моддий ёрдам кўрсатиш.

132. Ёш мутахассисларни доимий иш жой билан таъминлаш бўйича иш олиб бориш.

133*.* Ўзбекистон Республикаси Меҳнат кодексининг 84-моддаси бажарилишининг жамоат назоратини олиб бориш, яъни ўрта махсус, касб-ҳунар коллежлари, олий ўқув юртлари битирувчилари ўқув юртини битирганидан сўнг биринчи марта ишга кирганларида уч йил давомида синов муддати белгиланишига йўл қўймаслик.

Ўзбекистон Республикаси Меҳнат кодексининг 2471-моддаси бажарилишининг жамоат назоратини олиб бориш, яъни ўрта махсус касб-ҳунар муассасаларининг, шунингдек давлат грантлари бўйича таҳсил олган олий ўқув юртларининг битирувчилари тегишли таълим муассасасини тамомлаган кундан эътиборан уч йил ичида ишга қабул қилинган ва улар билан меҳнат шартномаси тузилган бўлса, иш берувчининг ташаббусига кўра ушбу шартнома уч йиллик муддат ўтгунига қадар бекор қилинаётган бўлса, иш берувчи бу ҳақда маҳаллий меҳнат органига хабар бериши шарт.

134***.*** Тиббий хизмат, марказий санитар-эпидемиологик станцияси ва ўлатга қарши темир йўл станциялари билан биргаликда ходимларни соғломлаштириш, касалланишлар  сонини камайтириш ва олдини олиш бўйича ҳар йилги комплекс режаларни  ишлаб чиқиш. Ушбу режаларни бажарилишини доимий назоратини амалга ошириб бориш.

**Маданий-маърифий, жисмоний тарбия, соғломлаштириш ва спорт ишлари:**

Ушбу бандлардан ташқари Республика Кенгаши қуйидаги бандлар мажбуриятини оладилар:

135**.** Корхона касаба уюшмаларининг сўровномаларига мувофиқ Санаторий-профилактик даволанишга муҳтожларни соғломлаштириш ва дам олишларини таъминлаш мақсадида ҳар йили 1400 тадан кам бўлмаган миқдорда санаторийларга йўлланмаларни сотиб олиш  ва  ажратиш.

Санаторийлар, пансионатлар, дам олиш уйлари, санаторий-профилакторийга йўлланмаларнинг қисман баҳосини Ўзбекистон КУФК тасдиқлаган қўлланмага мувофиқ ундириш.

136*.* Даволаниш ва дам олиш йўлланмаларини тақсимлаш ва тарқатишда ижтимоий адолатлилик тамойилларига риоя қилиб ошкораликни таъминлаш.

137***.*** Ҳар йили болалар соғломлаштириш оромгоҳларида 7500 та дан кам бўлмаган болаларни, шунингдек тармоқ ходимлари фарзандларини соғломлаштириш.

138*.* “Меҳрибонлик” уйларида тарбияланаётган етим болаларни, шунингдек, Орол бўйи болаларини Республикамизнинг экологик жиҳатдан қулай регионларидаги болалар соғломлаштириш оромгоҳларида соғломлаштиришга кўмаклашиш.

139*.* Касаба уюшма қўмитасининг сметасига мувофиқ темирйўлчилар ва уларнинг оила аъзолари орасида оммавий-маданий тадбирларни ташкил этиш ва ўтказиш.

140*.* Ходимлар орасида жисмоний тарбия ва спорт машғулотларини ташкил этиш ҳамда йиллик режага кўра турли хилдаги спорт бўйича мусобақаларини уюштириш.

141**.** Тармоқ ходимлари ва уларнинг оила аъзоларини темир йўл спорт иншоотлари базаларидаги соғломлаштириш гуруҳларига жалб этиш.

142*.*Темирйўлчиларнинг болаларини“Локомотив” ва унинг филиалларидаги спорт секцияларига жалб этиш бўйича ишларга кўмаклашиш.

143**.** Фаол ишлаган касаба уюшма аъзоларини Фахрий Ёрлиқ (Низом бўйича пул мукофоти билан) ва касаба уюшма  РК раисининг номидан рағбатлантирувчи совғалар билан тақдирлаш.

144*.*Театр ва музейларга боришни, Ўзбекистоннинг диққатга сазовор жойлари бўйлаб экскурсия ва саёҳатларни ташкил этиш ва ўтказиш.

145*.* “ЎТЙ” АЖ корхоналари аппарати ходимлари учун (ўтириб ишлайдиган характердаги) ишлаб чиқариш гимнастикасини ташкил қилиш.

**IV. БЎЛИМ**

**Ижтимоий шериклик. Касаба уюшмаси фаолиятининг кафолатларига риоя этилиши борасида “ЎТЙ” АЖ бошқаруви РК билан биргаликдаги мажбуриятлари.**

146***.*** Меҳнат ва технологик интизомни мустаҳкамлаш, поездлар ҳаракати хавфсизлиги, ташилаётган юклар сақланишини таъминлаш ҳамда темир йўл ходимининг касбий шарафини ва қадр-қимматини ошириш борасидаги ишларни  уюштириш.

147*.* Меҳнат муҳофазаси ҳолати ёмонлашганда, ишлаб чиқаришда жароҳатланишлар ўсганда заруриятдан келиб чиқиб, меҳнат муҳофазаси бўйича ишлаб чиқилган қўлланмага мувофиқ  ишлаб чиқариш жамоаларини алоҳида иш режимига ўтказишни амалга ошириш.

148**.** Мунтазам равишда иш жойларида меҳнат шароитлари тадқиқотини ўтказиб бориш: ҳаво муҳити, ёритиш, тебраниш ва бошқа кўрсаткичларни санитар-гигиеник меъёрларга мувофиқлигини аниқлаш. Бунда натижалар ва кўрилаётган чоралар тўғрисида меҳнат жамоасини хабардор қилиб бориш.

149*.* Долзарб ижтимоий-иқтисодий муаммоларни ҳал этиш учун “ЎТЙ” АЖ вакили, касаба уюшма фаоллари  ҳамда иш берувчи иштирокида давра столи атрофидаги учрашувларни ташкил этиш.

150*.* Касаба уюшма РК билан “ЎТЙ” АЖ бошқаруви ўртасидаги Тармоқ келишувини  январь ойидан кечиктирмасдан,  корхоналарда иш берувчи билан ишчилар ўртасидаги Жамоа шартномасини тегишли йилнинг март ойидан кечикмасдан тузиш.

151*.* Меҳнат муҳофазаси  бўйича  вакилларни  ўқитиш  ишлари  сифатини ошириш чораларини кўриб бориш, фаол ишлаётганларни рағбатлантириб туриш. ҲМТ 135-Конвенциясидаги меҳнат муҳофазаси  бўйича  вакиллар ва корхонадаги меҳнат низолари бўйича комиссия аъзолари учун белгиланган имтиёзларни татбиқ этиш.

152*.* Ўқиши ва ўз вазифасини бажариши учун меҳнат муҳофазаси бўйича вакилига  ҳафтасига уч соатдан кам бўлмаган ва ўртача ойлик маоши миқдорида ҳақ тўланадиган, иш вақтини тақдим этиш.

153*.* “ЎТЙ” АЖ корхоналари ва муассасаларида йилнинг номланиши муносабати билан қабул қилинадиган Дастурларда кўрсатилган тадбирларнинг бажарилишини таъминлаш.

154*.* Низомда кўрсатилган муддатларда, “Ўз касбининг устаси” тармоқ кўриги натижаларини  якунлаш.

155*.* Ўзбекистон Республикаси Вазирлар Маҳкамасининг 24.12.2014 йил "Ўзбекистон Республикаси Президентининг “1941 - 1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги 2014 йил 13 октябрдаги ПФ-4658-сон Фармонини амалга ошириш чора-тадбирлари ҳақида Ўзбекистон Республикаси Вазирлар Маҳкамасининг 361 – сонли қарори билан тасдиқланган *“*1941–1945 йиллардаги уруш ва меҳнат фронти фахрийларини Ўзбекистон Республикаси Меҳнат вазирлигига, Ўзбекистон Касаба уюшмалари Федерацияси Кенгашига ҳамда давлат ва хўжалик бошқаруви органларига қарашли санаторий-соғломлаштириш муассасаларида соғломлаштириш тартиби тўғрисида Низом” шартларини бажариш.

156*.*Тармоқ келишувининг (Жамоа шартномаларининг) бажарилиши якунларини муҳокама қилиш жараёнида хорижий инвестициялар иштирокидаги корхоналарда меҳнат ҳақи миқдори мунтазам индексация қилиб борилиши кафолатларининг Тармоқ келишувига (Жамоа шартномалари) киритилишига эришиш.

**V. БЎЛИМ**

**РК ҳуқуқларининг кафолатлари**

**“ЎТЙ” АЖ Бошқаруви мажбуриятлари:**

157*.* Касаба уюшмаси Республика Кенгашига жиҳозланган бино ва алоқа ҳамда хизматда фойдаланиш учун автотранспорт бепул тақдим этилади.

158*.*Касаба уюшмаси РК га сайланган аъзоларига ва касаба уюшма қўмитасининг асосий ишидан озод бўлмаган раисларига ўртача иш ҳақи сақланган ҳолда жамоат вазифаларини бажариш учун асосий ишдан бўш вақт (иш куни охирида ҳафтасига 4 марта бир соатдан – душанба, сешанба, пайшанба, жума кунлари ёки икки ҳафта давомида битта тўлиқ иш куни) берилади.

159*.* Касаба уюшма аъзоларининг ёзма розилиги билан бухгалтерия орқали белгиланган миқдор ва тартибда ўз вақтида нақд пулсиз аъзолик бадалларини ушлаб қолиш ва уни корхонада маош тўланган куни сайланган касаба уюшма ташкилотнинг ҳисобига ўтказилишини таъминлаш.

Сайланган касаба уюшма ташкилотига пул маблағларини қуйидагилар учун ўз вақтида ўтказиш:

ишлаётганларни соғломлаштиришга – меҳнатга ҳақ тўлаш жамғармасидан 0,1% миқдорида

маданий-оммавий ва жисмоний

тарбия ишларини ўтказишга  – меҳнатга ҳақ тўлаш жамғармасидан 0,3 % миқдорида.

160. Корхоналарнинг ишдан озод этилган касаба уюшма қўмитаси раислари лавозим маошларига қўшимча тўлов учун касаба уюшма бюджети маблағи етишмаганда, касаба уюшмаси РК тасдиқлаган хизмат окладлари бўйича тармоқ бўлимлари маблағларидан тўлашни амалга ошириш.

Корхона (бўлинма) нинг ишдан озод этилган касаба уюшма қўмитаси ходимларига йилнинг ҳар чорагида, миллий ва касб байрамларда мукофот пули бериш ёки бир марталик рағбатлантириш учун касаба уюшма РК ва шу корхона иқтисодчисининг келишилган ҳисоботларига асосан, “ЎТЙ” АЖ маблағларидан қўшимча жамғарма ажратиш.

161.Ижтимоий соҳа ходимларининг лавозим маошлари ошганда, Бошқарув ташаббуси билан бу оширишни санаторий-профилакторий ходимларига ҳам қўллаш.

162***.*** Тармоққа қарашли маданият ва спорт  муассасалари ходимлари ва ишдан озод этилган касаба уюшма қўмитаси  ходимлари “ЎТЙ” АЖ  маблағлари ҳисобига амалга ошириладиган корхоналарда жорий этилган тегишли барча ижтимоий имтиёзлардан фойдаланадилар.

163*.* Қонунчиликда кўзда тутилгандан ташқари темирйўлчиларга тақдим этилаётган барча қўшимча имтиёзларни “ЎТЙ” АЖ маблағлари ҳисобига амалга ошириш ва солиққа тортиш базасига киритиш.

164. Касаба уюшмалари аниқлаган қонунбузарликлар мансабдор шахслар томонидан бартараф этилмаган ҳолатларда, юридик шахсларнинг юқори органлари билан мулоқот орқали ходимларнинг меҳнат ҳуқуқларини судгача ҳимоя қилиш тизимини жорий этиш**.**

165. Касаба уюшмаларининг меҳнат қонунчилиги бузилишининг олдини олиш борасида барча вазирлик ва идоралар билан тизимли ҳамкорлигини таъминлаш**.**

166. Колл-марказлар, ишонч телефонлари ва виртуал қабулхоналар тармоғини кенгайтириш орқали ижтимоий-меҳнат масалалари юзасидан аҳоли билан қайта алоқа механизмини янада такомиллаштириш.

**Тармоқ келишуви бажарилишини, унга ўзгартиришлар киритилиши ва амал қилиш муддатини назорат этиш:**

Тармоқ келишуви матни томонлар томонидан имзоланган кундан сўнг бир ой ичида тармоқнинг ҳар бир таркибий бўлинмаларига етказилади.

Ушбу Тармоқ келишувининг бажарилиши “ЎТЙ” АЖ бошқаруви, тармоқ  касаба уюшмаси Республика Кенгаши, тармоқ комиссияси томонидан назорат қилиб борилади.

Ушбу Тармоқ келишуви мажбуриятларини бажарилишини “ЎТЙ” АЖ нинг тегишли даражадаги таркибий бўлинмалари иш берувчилари ва касаба уюшма қўмиталари назорат қилиб боради.

Тармоқ келишуви мажбуриятларини ўзлаштириб борилиши “ЎТЙ” АЖ меҳнат жамоасининг ярим йиллик ва йиллик конференцияларида кўриб чиқилади.

**Келишув мажбуриятларининг бузилиши ёки уларни бажармаслик учун жавобгарлик:**

Ушбу Тармоқ келишувини тузган томонларнинг ҳеч бири унга амал қилинаётган муддатда бир томонлама тартибда уни ўзгартириши ёки ўзича қабул қилинган мажбуриятларни тўхтатиши мумкин эмас.

Тармоқ келишуви мажбуриятларини қўллаш бўйича тушунтириш томонларнинг ўзаро келишувига биноан амалга оширилади.

Тармоқ келишуви томонларнинг ўзаро келишувига кўра ўзгартирилиши ва тўлдирилиши мумкин. Бу ҳолда ўзгартиришлар Ўзбекистон Республикаси Меҳнат кодекси ва бошқа норматив-ҳуқуқий ҳужжатларда белгилаб берилган меҳнат шароитларини ва ушбу келишувда кўрсатилган ходимларнинг ижтимоий кафолатини бузиши мумкин эмас.

“ЎТЙ” АЖ тузилмаси ўзгарганда, раҳбарлар алмашганда Тармоқ келишуви ўз юридик кучини сақлаб қолади, мулкчилик шакли ўзгарганда эса янги келишув тузилгунча олти ой ичида амалда бўлади.

Ушбу Тармоқ келишуви имзолангандан сўнг кучга киради ва янги келишув қабул қилингунча амалда бўлади.

Томонларнинг топшириғига биноан Тармоқ келишувини имзоладилар:

**“Ўзбекистон темир йўллари” Тармоқ касаба уюшмаси**

**АЖ бошқаруви раиси Республика Кенгаши раиси**

 **биринчи ўринбосари**

 **\_\_\_\_\_\_\_\_\_\_\_\_\_А.Шукуров \_\_\_\_\_\_\_\_\_\_\_\_Қ.Сабиров**